Un informe publicat el gener de 2011 pel Diari de Notícias i publicat a Portugal per Gradiva, demostrava que en el període entre la Revolució dels Clavells en 1974 i 2010, el Govern de Portugal havia promogut el sobredespeses i les bombolles d'inversió a través d'aliances públic-privades poc transparents i mitjançant el finançament de nombroses consultories externes ineficients i innecessàries. Això va provocar considerables sobre preus en obres públiques gestionades per l'Estat i al mateix temps va inflar els sous i "bonus" dels executius i màxims responsables. Les polítiques de contractació van provocar l'augment fins a nivells excessius en el nombre de funcionaris públics. Tant els crèdits de risc com el deute públic i els Fons de Cohesió europeus van ser mal gestionats durant prop de quatre dècades. El Gabinet del Primer Ministre José Sòcrates no va ser capaç de preveure això en 2005, i posteriorment es va mostrar incapaç de prendre mesures que alleugessin la situació quan el país es va veure abocat cap a la senda de la fallida en 2011.